REPUBLIKA SRPSKA
OKRUŽNO JAVNO TUŽILAŠTVO U TREBINJU

Trebinje, 20.08.2026. godine

							          OSNOVNOM SUDU U TREBINJU  

                                            
Na osnovu člana 43. stav 2. tačka ž), člana 241. i člana 358. Zakona o krivičnom postupku Republike Srpske („Službeni glasnik Republike Srpske“, broj: 53/12, 91/17, 66/18 i 15/21), 
p o d i ž e :


O P T U Ž N I C U


P r o t i v: 

[bookmark: _GoBack]S.B.

Zbog postojanja osnovane sumnje da je: 

U periodu od 28.04.2023. godine do 17.12.2024. godine, svjesna svog djelovanja čiju je posljedicu htjela, kao službeno lice u svojstvu građevinskog inspektora, na području opštine Nevesinje, neizvršavanjem svoje službene dužnosti, suprotno odredbama člana 17. stav 2. tačka b) i člana 171. stav 1. tačke n) i nj) Zakona o uređenju prostora i građenju, iako je znala ili je bila dužna znati da benzinska pumpa „P“ iz Nevesinja posluje bez upotrebne dozvole, suprotno odredbama člana 140. st.1. istog Zakona, propustila da preduzme zakonom propisane mjere iz svoje nadležnosti radi zabrane upotrebe objekta i otklanjanja utvrđenih nezakonitosti iako je o tome bila obaviještena od strane tržišnog inspektora, čime je omogućila privrednom društvu „P“ d.o.o. Nevesinje, PJ „P“ da nastavi obavljanje djelatnosti i ostvari protivpravnu imovinsku korist i teže povrijedila pravo koje je propisano Zakonom o uređenju prostora i građenju RS 

Dakle, kao službeno lice iskorištavanjem svog službenog položaja odnosno neizvršenjem svoje službene dužnosti omogućila drugom da pribavi imovinsku korist 

Čime je počinila krivično djelo Zloupotreba službenog položaja ili ovlaštenja iz člana 315. stav 1. Krivičnog zakonika Republike Srpske.

